Parkering i Roskilde >> Alt om parkering i Roskilde >> Steder og priser
Sti til denne side: Forside / Biler / Parkering / Parkering Roskilde
Roskilde Domkirke, Roskilde Festival og Roskilde Dyrskue. Roskilde er en by med mange begivenheder og seværdigheder. Hvis du skal besøge Roskilde, vil du sikkert gerne vide, hvor du kan parkere bilen. Det kan måske virke uoverskueligt i en by, du ikke kender godt.
Derfor gennemgår vi her, hvor du kan parkere i Roskilde. Med denne guide finder du hurtigt en parkeringsplads i Roskilde og omegn. Når bilen er parkeret, kan du nyde alt det, Roskilde har at byde på.
Find information om parkering i Roskilde
1 Generelt om Roskilde
2 Er der mange parkeringsmuligheder i Roskilde?
3 Betalingsparkeringspladser i Roskilde Centrum
4 Gratis parkering i Roskilde
5 Tidsbegrænset parkering
6 Parker gratis hele søndagen
7 Parkering ved Roskilde Station
8 Parkering ved Roskilde Sygehus
9 Parkering ved Roskilde Festival
10 Parkering ved Roskilde Domkirke
11 Parkering ved Vikingeskibsmuseet i Roskilde
12 Parkering ved Ragnarock i Roskilde
13 Parkering ved Roskilde Museum
14 Parkering ved Roskilde Dyrskue
15 Parkering ved Roskilde Universitet Campus
16 Læs mere om parkering i Roskilde
17 Læs mere om parkering i Danmark
Generelt om Roskilde
Roskilde ligger på Østsjælland ud til Roskilde Fjord. Byen er en af de ældste i landet, og den er i dag den tiendestørste by i Danmark. Byen er især kendt for den årlige Roskilde Festival, der hvert år tiltrækker 130.000 gæster. På den selvsamme plads bliver der hvert år holdt Roskilde Dyrskue, hvor du kan opleve mere end 2.000 dyr. Derudover er der rig mulighed for at gå på opdagelse i historien i Roskilde Domkirke og på Vikingeskibsmuseet. Hvis du har lyst til at gå på opdagelse på byens museer, kan du desuden besøge Ragnarok og Roskilde Museum, der begge ligger i Roskilde midtby.
Er der mange parkeringsmuligheder i Roskilde?
Roskilde er en by med mange parkeringspladser. Du har derfor god mulighed for at parkere centralt i byen. I modsætning til i Danmarks største byer er det nemt at finde en gratis parkeringsplads i Roskilde. Derfor er Roskilde en rigtig god by at besøge som turist, da du ikke skal bruge penge på parkering, mens du går på opdagelse i byen. Der findes mere end 2.000 gratis parkeringspladser i Roskilde midtby.
Betalingsparkeringspladser i Roskilde Centrum
Der findes et par betalingsparkeringspladser i Roskilde Centrum. Der findes dog endnu flere parkeringspladser, der er ganske gratis at benytte. Du kan med fordel prøve at finde en gratis parkeringsplads, før du betaler for at parkere. Fordi det stort set altid er muligt at finde en gratis parkeringsplads, anbefaler vi, at du går efter de mange gratis parkeringspladser i Roskilde midtby. Du kan se en liste over de mange gratis parkeringspladser længere nede i denne artikel.
Der findes næsten 2.000 private parkeringspladser i Roskilde, så hvis du ikke kan finde en gratis parkeringsplads, kan du med garanti finde en betalingsparkeringsplads.
Gratis parkering i Roskilde
Der er omkring 2.300 gratis parkeringspladser i og omkring Roskilde bymidte. Der er både gratis parkeringspladser og parkeringshuse i det centrale Roskilde. Du skal dog være opmærksom på, at der i Roskilde bymidte er en parkeringszone.
Korttidsparkering – højst 30 minutter
Borchgade
Jernbanegade/Stationscentret
Læderstræde 8
Stændertorvet (ikke onsdag og torsdag, når der er Torvedag).
Du kan parkere to timer på de ovenstående pladser mellem 7.00 og 19.00 på hverdage samt 7.00 og 15.00 i weekenden. Der er fri parkering i de øvrige tidsrum, medmindre andet er oplyst på skiltene ved parkeringspladserne
Bønnelyckes Plads (120 parkeringspladser)
Maglekilde Plads (90 parkeringspladser)
Sortebrødre Plads (200 parkeringspladser)
Sortebrødre Plads Parkeringshus (500 parkeringspladser).
Gratis parkering i fire timer
Byvolden/Hedegade
Kong Magnus Vej
Ny Østergade/Røde Port
Hvis du leder efter en parkeringsplads, hvor du med garanti kan få en plads, kan du gå efter Sortebrødre Plads. Her ligger et helt nyt parkeringshus med plads til 500 biler. Du kan parkere gratis i parkeringshuset i tre timer.
Du kan se et kort over parkeringspladserne i Roskilde midtby her.
Den tidsbegrænsede parkering er særligt god, hvis du skal handle i Roskilde midtby. Du har nemlig mulighed for at parkere bilen gratis i to, tre eller fire timer. Enkelte steder er der ingen tidsbegrænsning, og du kan efterlade bilen, så længe det passer dig.
Hvis du parkerer på en plads med tidsbegrænset parkering, skal du huske at bruge din P-skive, når du forlader bilen. Ellers kan du risikere at få en bøde.
Hvid du parkerer i en tidsbegrænset zone, før tidsbegrænsningen starter, skal du stadig huske at sætte P-skiven. Hvis du eksempelvis parkerer klokken 9.00 og tidsbegrænsningen starter klokken 10.00, skal du sætte P-skiven til klokken 10.00.
Parker gratis hele søndagen
Som du kan læse længere oppe i denne artikel, findes der mange gratis parkeringspladser i Roskilde. De fleste af dem har dog en form for tidsbegrænsning. Det betyder, at du skal huske at vende tilbage til bilen, før tiden er gået. Om søndagen kan du dog holde gratis på parkeringspladserne hele dagen. Derfor kan du roligt bruge søndagen på at gå på museer, besøge Domkirken og kigge på vinduer, uden at du skal bekymre dig om de tidsbegrænsede parkeringspladser.
Hvis du skal med toget fra Roskilde Station, kan du parkere bilen på stationens parkeringspladser. Der er 377 parkeringspladser ved stationen. Det kan dog være svært at finde en plads i travle perioder. Kom derfor i god tid, hvis du skal finde en parkeringsplads.
Du kan finde en alternativ parkeringsplads på dette kort.
Parkering ved Roskilde Sygehus
Hvis du har brug for en parkeringsplads ved Roskilde Sygehus, skal du sætte god tid af. Det kan være svært at finde en parkeringsplads ved sygehuset. Det er især svært at finde en parkeringsplads sidst på dagen. Hvis du ikke kan finde en parkeringsplads ved sygehuset, kan du parkere på vejene omkring Roskilde Sygehus – eksempelvis på Munkesøvej. Alternativt kan du parkere på Røde Port, der ligger på Ny Østergade.
Du kan se et kort over parkeringspladserne ved og omkring Roskilde Sygehus her.
Parkering ved Roskilde Festival
Skal du høre god musik på årets Roskilde Festival? En del festivalgæster tager bilen med på festival. Der er to muligheder for at parkere på festivalen – gratis og mod betaling. Hvis du vælger den gratis parkering, kan du parkere din bil et stykke fra festivalen. Hvis du derimod betaler, kan du købe parkeringsbilletter til East og West City, der ligger tæt på festivalen.
Du kan læse mere om parkering på Roskilde Festival her.
Parkering ved Roskilde Domkirke
Roskilde Domkirke har været kongefamiliens gravkirke i flere århundreder og rummer 40 kongelige grave, hvor der ligger 21 konger og 19 dronninger. Du kan parkere lige i nærheden af Roskilde Domkirke. De nærmeste parkeringspladser ligger ved Stændertorvet og Maglekilde, der begge er få minutters gang fra Domkirken. Der er parkering forbudt på selve Domkirkepladsen. Der er dog et par invalidparkeringspladser.
Parkering ved Vikingeskibsmuseet i Roskilde
Vikingeskibsmuseet i Roskilde er et museum med vikingernes håndværk, skibe og historie. Her kan du blandt andet opleve fem originale vikingeskibe fra vikingetiden. Du kan sagtens besøge museet i bil. Vikingeskibsmuseet har en stor, gratis parkeringsplads, som ligger lige ved Museumsøen.
Du kan se et kort over museet og parkeringspladserne her.
Parkering ved Ragnarock i Roskilde
Ragnarock er et museum for pop, rock og ungdomskultur. Museet åbnede i 2016 og ligger på hovedgaden Rabalderstræde. Hvis du vil køre til Ragnarock, kan du parkere på et parkeringsareal på Havsteensvej, Pulsen eller parkeringspladsen ved Hal 11.
Du kan se parkeringspladserne ved Ragnarock på et kort her.
Parkering ved Roskilde Museum
Roskilde Museum forkortes også ROMU. Museet er et kulturhistorisk lokalmuseum med primært fokus på Roskilde og omegn. Hvis du ønsker at parkere ved museet, kan du gøre det lige over for hovedindgangen. Her ligger en gratis parkeringsplads, hvor du kan holde i to timer. Du skal stille din P-skive for at holde på parkeringspladsen.
Du kan se et kort over parkeringspladsen ved Roskilde Museum her.
Parkering ved Roskilde Dyrskue
Roskilde Dyrskueplads ligger syd for Roskilde. Det er her, der hvert år afholdes Roskilde Festival og Roskilde Dyrskue. Roskilde Dyrskue afholdes hvert år omkring maj og juni. Skal du til Roskilde Dyrskue, kan du parkere gratis på Dyrskuets parkeringspladser. Dyrskuepladsens parkeringsvagter leder bilister hen til parkeringspladserne.
Du kan se et kort over Dyrskuepladsen og parkeringspladserne her.
Parkering ved Roskilde Universitet Campus
Roskilde har det sjettestørste universitet i Danmark, nemlig Roskilde Universitet Campus, der også kaldes RUC. Universitetet ligger omkring fem kilometer fra Roskilde bymidte. Der findes mange parkeringspladser ved RUC, så det er stort set altid muligt at finde en ledig parkeringsplads. Der er opsat blå skilte alle de steder, du må parkere.
Du kan parkere uden parkeringstilladelse på skråparkeringerne på Trekroner Forskerpark. Det kræver parkeringstilladelse at parkere på P2 og P3.
Du kan se et kort over parkeringspladserne ved Roskilde Universitet her.
Læs mere om parkering i Roskilde
Hvis du vil vide endnu mere om parkering i Roskilde, kan du sagtens det. Roskilde Kommune svarer på alle de spørgsmål, du måtte have om parkering i Roskilde. På kommunens hjemmeside kan du blandt andet læse om Torvedag, spærrelinjer, parkeringskontrol og diverse gode fif.
Besøg Roskilde Kommune her.